เวลาอุจจาระก็แสบ(แต่ไม่มากเท่าไรพอทนได้)ยิ่งโดนน่ำก้แสบคับ ขอปรึกษาว่าเป็นแบบนี้ไปตรวจโรงบาลมั้ยคะรึชื้อยามากินคับ
สวัสดีค่ะ การมีติ่งเนื้อเล็กๆ ที่รูทวารหนัก อาจเป็น1. ริดสีดวงทวาร ชนิดภายนอก จะเห็นเป็นติ่งเนื้อยื่นออกมากจากรูทวารหนักเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ แสบ หรือปวดได้2. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระก็จะไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดเจ็บหรือแสบรูทวารหนักร่วมด้วย หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3. หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ เป็นติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5. ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักดังนั้น หากติ่งเนื้อดังกล่าวเป็นมานานแล้ว ไม่ขยายใหญ่มากขึ้น ไม่เพิ่มจำนวนเพิ่มขึ้น ไม่มีถ่ายอุจจาระเป็นเลือด ก็อาจเป็นริดสีดวงทวารภายนอกหรือแผลปริขอบทวารหนักแบบเรื้อรังได้ หากยังคงถ่ายอุจจาระได้ปกติ และไม่มีอาการเจ็บหรือปวดมาก ก็อาจไม่จำเป็นต้องทำอะไร แต่หากมีอาการปวดหรือแสบมาก ก็ควรไปพบแพทย์เพื่อหาสาเหตุและรักษาค่ะแนะนำในเบื้องต้น ก็ควรพยายามอย่าให้มีอาการท้องผูก หรือท้องเสียเกิดขึ้น ไม่เบ่งถ่ายอุจจาระ และใช้นิ้วล้วงไปที่รูทวารหนัก เป็นต้น ทั้งนี้ การนั่งแช่ก้นในน้ำอุ่นครั้งละ 15-20 นาที วันละ 2-3 ครั้ง อาจช่วยบรรแทาอาการเจ็บหรือแสบได้ค่ะ